Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 19/1995. (XII. 13.) BM rendelet 3. §-ában előírt időtartamot, ami sérti a jogállamiság és jogbiztonság elvét és a
Paragraph Index: 210

1994. december 28. napján kelt határozatában intézeti nevelésbe vette. Döntésének indoka az volt, hogy a kiskorú 1994. november 8. napján ideiglenes hatállyal intézetbe került a szülők általi veszélyeztetettség miatt. Az ideiglenes beutalás alatt a szülők közötti konfliktusok pszichikailag, idegileg a gyermeket úgy megviselték, hogy pszichiátriai kivizsgálása vált szükségessé. A hatóság álláspontja szerint az apa betegsége, a gyermek anyja elleni nevelése, a kiskorú anyjával szembeni magatartása az ideiglenes beutalás megszüntetését nem tette lehetővé. Az eljárás során beszerzett szakértői vélemény is szükségesnek tartotta a gyermek kiemelését a túlzott mértékben patológiás családi környezetből, valamint — az intézeti nevelés során megvalósítható — pszichológiai vizsgálatot. Az első fokú hatóság határozatát azonnal végrehajthatóvá nyilvánította. A Fővárosi Közigazgatási Hivatal 1995. július 24. napján kelt másodfokú határozata szerint a kiskorú intézeti nevelésbe 1999/79/II. szám vétele elkerülhetetlen. Ennek indoka az, hogy a gyermek az anyával való kapcsolattartástól mereven elzárkózik, továbbá az elmeszakértői vélemény szerint orvosi kezelésre szorul, amely nem valósulhatott meg ezidáig, mivel a gyermek az intézetből rendszeresen megszökött, hogy az apjával találkozhasson. A közigazgatási határozat végrehajtásának felfüggesztését a bíróságtól a kiskorú apja kérte. A bíróság 1996. február 5. napján kelt végzésében a kérelmet elutasította azzal, hogy az ügyben az azonnali végrehajthatóság elrendelése indokolt, a gyámhatóság határozata a fent ismertetett körülményekre tekintettel megalapozott. A vizsgálat megindításakor az ügyben a következő hatósági eljárások voltak folyamatban. I. A panaszos feljelentése alapján a gyermek apjával szemben büntetőeljárás indult kiskorú veszélyeztetése bűntette alapos gyanúja miatt, amelyet a Budapesti Rendőr-főkapitányság Vizsgálati Főosztálya 1995. szeptember 29-én kelt határozatával — arra hivatkozással, hogy a gyanúsított elmeállapotának megfigyelése szükséges — felfüggesztett. A gyanúsítottat a rendőrség 1997. február 18. napján bűnügyi őrizetbe vette, majd a bíróság előzetes letartóztatását rendelte el, amelynek időtartama alatt az Igazságügyi Megfigyelő és Elmegyógyintézetbe utalták be. A gyanúsított előzetes letartóztatását 1997. április 23. napján az ügyészség megszüntette. A rendőrség a nyomozati iratokat vádemelési javaslattal küldte meg az ügyészségnek. II. A panaszos és férje között 10.P.XVIII.21.862/1994/27. számon a kerületi bíróságon per volt folyamatban gyermekük elhelyezése, gyermektartásdíj megállapítása és az apa szülői felügyeleti jogának megszüntetése tárgyában. Az első fokú bíróság ítéletével a gyermeket az édesanya gondozásában helyezte el és az apa szülői felügyeleti jogát megszüntette. Az ítéletet a gyermek apja megfellebbezte, azonban a másodfokú bíróság az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes